༄༅། ། བསླུ་མེད་སྐྱབས་ཀྱི་དམ་པ་མཆོག་གསུམ་ལ། ། དེང་ནས་བྱང་ཆུབ་
བར་དུ་སྐྱབས་སུ་མཆི། ། མཁའ་མཉམ་འགྲོ་ཀུན་སྲིད་མཚོ་ལས་སྒྲོལ་ཕྱིར། ། བླ་མེད་
བྱང་ཆུབ་ལམ་ལ་གནས་པར་བགྱི། ། ཞེས་ལན་གསུམ། རང་གི་སྤྱི་བོར་བཾ་ལས་པདྨ་
དང་། ། ཨ་ལས་ཟླ་སྟེང་ཧཱུཾ་དང་རྡོ་རྗེ་ལས། ། འོད་འཕྲོས་དོན་གཉིས་བྱས་ཤིང་ཚུར་
འདུས་ཏེ། ། ཐིམ་པ་ཡོངས་གྱུར་རྡོར་སེམས་སྐུ་མདོག་དཀར། ། རྡོ་དྲིལ་བསྣམས་
ཤིང་རྡོ་རྗེ་སྙེམས་མར་འཁྱུད། ། རིན་ཆེན་རྒྱན་དང་དར་གྱི་ན་བཟས་སྤྲས། ། རྡོ་རྗེའི་
སྐྱིལ་ཀྲུང་གིས་བཞུགས་གནས་གསུམ་དུ། ། འབྲུ་གསུམ་གྱིས་མཚན་ཧཱུཾ་གི་འོད་ཟེར་
གྱིས། ། ཡེ་ཤེས་སྤྱན་དྲངས་དབྱེར་མེད་རོ་གཅིག་ཅིང་། ། དབང་ལྷས་དབང་བསྐུར་
མི་བསྐྱོད་རྒྱས་བཏབ་གྱུར། ། བདག་ཅག་ཐོག་མ་མེད་པའི་དུས་ཞིག་ནས། ། སྒོ་གསུམ་
ཉོན་མོངས་དབང་དུ་གྱུར་པ་ཡིས། ། བཅས་དང་རང་བཞིན་ཁ་ན་མ་ཐོའི་ལས། །
བགྲང་ལས་འདས་པ་རྒྱལ་པོའི་མཛོད་བཞིན་བསགས། ། ཁྱད་པར་སྡོམ་གསུམ་
བཅས་པའི་འཚམས་ལས་འདས། ། མཆོག་གསུམ་རྫས་དང་དད་གཤིན་དཀོར་ལ་
འབགས། ། མཁན་སློབ་ཕ་མ་ལ་སོགས་ཞིང་མཆོག་ལ། ། བརྟེན་པའི་སྡིག་ལྟུང་
བསགས་དང་གསོག་ཏུ་བཅུག ། རྗེས་སུ་ཡི་རང་ལ་སོགས་གནས་སྐབས་སུ། ། ལམ་
གྱི་རྟོགས་པར་སྒྲིབ་ཅིང་ཕྱི་མ་རུ། ། རྣམ་སྨིན་རྒྱུ་མཐུན་བདག་འབྲས་ཡིད་མི་འོང་། །
306

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
བཟོད་དཀའ་ཡུན་རིང་མྱོང་བར་ངེས་པས་ན། ། ཁོང་བར་དུག་སོང་བཞིན་དུ་འགྱོད་
པའི་སེམས། ། གདུང་ཤུགས་དྲག་པོས་མཐོལ་ཞིང་བཤགས་པར་བགྱི། ། སླན་ཆད་
སྲོག་ལ་བབས་ཀྱང་ལུས་ངག་ཡིད། ། སྡིག་པའི་ལས་ལས་ལྡོག་ཅིང༌སྡོམ་བགྱིད་ན། །
བླ་མ་རྡོ་རྗེ་སེམས་དཔའ་ཡབ་ཡུམ་གྱིས། ། བདག་དང་མཁའ་མཉམ་འགྲོ་བ་མ་ལུས་
པའི། ། དམ་ཚིག་ཉམས་ཆག་སྡིག་སྒྲུབ་ལས་ཉོན་ཀུན། ། མྱུར་དུ་བྱང་ཞིང་དག་པར་
བྱིན་གྱིས་རློབས། ། དེ་ལྟར་གསོལ་བཏབ་བླ་མ་ལྷག་པའི་ལྷའི། ། ཐུགས་ཀར་ཟླ་སྟེང་
ཧཱུཾ་ཡིག་སྔགས་ཕྲེང་བཅས། ། འོད་ཀྱིས་སྲས་བཅས་རྒྱལ་བའི་བྱིན་རླབས་ཀུན། །
བསྟིམ་པས་གཟི་བརྗིད་མཐུ་སྟོབས་ཕུན་ཚོགས་ཤིང་། ། སྐུ་ཡི་ཆ་དང་སྔགས་ཕྲེང་
ལས་བབས་པའི། ། བདུད་རྩིའི་རྒྱུན་གྱིས་རང་གི་ལུས་ཀུན་གང་། ། སྡིག་སྒྲིབ་ལས་
ཉོན་བག་ཆགས་བཅས་པ་ཀུན། ། མི་གཙང་རྫས་དང་དུད་ཁུ་ལ་སོགས་པའི། ། རྣམ་
པར་དབང་བོ་བ་སྤུའི་སྒོ་ཀུན་ནས། ། ཕྱིར་ཐོན་རང་ལུས་ཤེལ་གོང་གཡའ་དག་ལྟར། །
འོད་ཀྱི་རང་བཞིན་གསལ་ཞིང་དྭངས་གྱུར་ཏེ། ། སྐུ་གསུང་ཐུགས་ཀྱི་བྱིན་རླབས་
ཞུགས་པར་གྱུར། ། དམིགས་པ་གསལ་དང་བཅས་ཡིག་བརྒྱ་ཅི་མང་བཟླས། བདག་ནི་མི་
ཤེས྾། ། བདག་སྐྱབས་མཚི། ། སྤྱི་བོའི་བླ་མ་ཡབ་ཡུམ་སྐུ། ། རང་ལ་ཐིམ་པས་སྒོ་གསུམ་
དང་། ། བླ་མ་ལྷ་ཡི་རྡོ་རྗེ་གསུམ། ། དབྱེར་མེད་རོ་གཅིག་ངོ་བོར་གྱུར། ། སྡིག་པའི་
འཁོར་གསུམ་རྟེན་འབྱུང་ལྟོས་གྲུབ་ཕྱིར། ། རང་གི་ངོ་བོས་རྡུལ་ཙམ་མ་གྲུབ་ཅིང་། །
ཐ་སྙད་རྒྱུ་འབྲས་བྱ་བྱེད་གཟུགས་བརྙན་བཞིན། ། ནམ་ཡང་འཆོལ་མེད་འབྱུང་བ་
དངོས་པོའི་གཤིས། ། དེ་ཕྱིར་དུས་གསུམ་དགེ་ཚོགས་ཐམས་ཅད་ཀྱང༌། ། སྣང་སྟོང་
སྒྱུ་མ་ལྟ་བུའི་ངང་ཉིད་ནས། ། མར་གྱུར་སེམས་ཅན་ཁོ་ནའི་དོན་ཆེད་དུ། ། སྐུ་བཞིའི་
གོ་འཕང་ཐོབ་པའི་རྒྱུ་རུ་བསྔོ། ། ཞེས་རྡོར་སེམས་བསྒོམ་བཟླས་ལ་བརྟེན་པའི་སྟོབས་བཞིའི་
བཤགས་བསྡམ་དམིགས་རིམ་དང་བཅས་པ་ངག་འདོན་དུ་བཀོད་པ་འདི་ནི། དགོན་གསར་དགེ་
ལྡན་ལེགས་བཤད་གླིང་གི་གྲྭ་རིགས་དགེ་སློང་ངག་དབང་བློ་བཟང་ནས་བསྐུལ་ངོར། ༧ ཪོང་ཆེན་
སྤྲུལ་མིང་བ་བློ་བཟང་འཕྲིན་ལས་གྱིས་སྦྱར་བ་ཛ་ཡནྟུ།
- 307 -

ཐོར་བུ་སྣ་ཚོགས།